Yolo algemene inligting.
YOLO SAFARI ALGEMENE INLIGTING
Die prys van R14609 sluit alle etes, vliegtuigkaartjie van die kus alle vervoer en alle aktiwiteite behalwe Bungee in. Bungee is opsioneel.
TUISBLAD PROGRAM YOLO INSKRYWINGSVORM
YOLO SAFARI 2015
WAT IS DIE REGTE OUDERDOM OM OP DIE YOLO SAFIR TE GAAN. Graad 9 tot 11 ouens en meisies is welkom.
IS DIT ‘N OORLEWINGSKAMP? Beslis nie. Jy sal altyd genoeg kos en water kry. Kos is meestal uitstekend. Julle word geleer om kos te maak en, omdat daar sulke hoë eise aan die kandidate gestel word, is die kos feitlik altyd puik en meer as genoeg. Indien jy honger is op die toer, gaan koop jy nie jou eie kos nie. Jy vra en ons sorg dat jy genoeg eet.
IS DIE VOERTUIE VEILIG? Ons gebruik orals padwaardige voertuie en groot sorg word aan die dag gelê om ongelukke te voorkom. Ons het nuwe voertuie aan en dit gaan beslis help om die veiligheid te verbeter
Busse en die veldvoertuie hou groot gevaar vir insittendes in indien die voertuig sou rol. Suid-Afrikaanse bus- en motorongelukke is dikwels noodlottig. Veldvoertuie, busse en dubbelkajuit bakkies, bied weinig beskerming in geval van ongelukke. Die baie sterk rolstawe van die veldvoertuie help slegs indien jy nie onder een beland nie. Ongelukke moet derhalwe vermy word deur die spoed aan te pas en so waaksaam moontlik te wees.
REKSPRONGE: "Daar het al persone seergekry by laer spronge. Die brug by Victoria Falls is hoog. Derhalwe het geen persoon nog n ernstige besering opgedoen nie. Boonop is dit n opsionele aktiwiteit.
“WHITE WATER RAFTING”: Daar is reeds sewe persone dood sedert die sport in die tagtigerjare begin is. Vyf van hulle was gidse wat hul lewens opgeoffer het om kliënte te red wat nie instruksies gevolg het nie. Die Zambezi is ‘n groot rivier en die veiligheidsmaatreëls en instruksies van jou gids moet nougeset nagekom word. Die gidse is almal uitstaande vriendelik, fiks en onverskrokke. As jy hul instruksies ignoreer kan jy egter uiterste streng optrede en selfs ligte toepaslike geweld verwag.
Statisties is die persentasie ongelukke onbeduidend. Geen koste word nietemin ontsien om die gevolge van ongelukke so klein as moontlik te hou nie. ‘n Hele span reddingspersoneel sal die Vasbyters vergesel. Veiligheidstoerusting sluit onder andere reddingskajakke en ‘n helikopter met duikers in.
WILDEDIERE: Moenie illusies hê nie. Wildediere kan gevaarlik wees. Ek persoonlik aanvaar verantwoordelikheid hiervoor. Ek is dankbaar dat ek nog geen ongeluk beleef het nie. Die veiligheidsmaatreëls wat ek tref is al deur leeus en olifante getoets. Gelukkig het dit nog altyd gewerk. Leerders word sterk aangeraai om toe skoene in die veld te dra. Dit bied beskerming teen skerpioene en spinnekoppe.
SWEM SAAM MET DIE DUIWEL: Dit lyk baie gevaarlik, maar die feit dat daar nog nooit enige ongelukke was nie, bewys dat die inderdaad baie veilig is.
ROETEMARS: Dit is nie deel van die kursus nie. Jy sal wel moet inwillig om tussen 5km en 10km saam met jou toerleier in die veld te stap en bereid moet wees om nie te kla nie en aandag te gee.
WIE IS DIE TOERLEIER? Andries Erwee, 1958-model en pa van twee dogters. Ek glo dat ek my roeping uitleef ten opsigte van die jeug.
As veldgids of natuurgids het ek werklik baie ervaring en is as sulks geregistreer by die Suid-Afrikaanse Departement van Omgewingsake en Toerisme (WC 2853). Ek is ’n gerespekteerde lid van die Federasie van Suider-Afrikaanse Veldgidse (nr. 7486) en beskik oor ses nasionale veldgidskwalifikasies (TG01/ TG08 /TG11 /TG12 /TG14 /TG18) en as kultuurgids oor die hoogste nasionale gradering. Ek beskik oor 'n nagraadse onderwysdiploma en het 'n meestersgraad in leierskapsontwikkeling. Verskeie tydskrifte en nuusblaaie het al positiewe artikels geplaas oor my opvoedkundige metodes. Ek sal bygestaan word deur minstens twee jonger volwassenes.
WAT WIL JULLE BEREIK? Ons wil jongmense bemagtig en nie geskenke uitdeel nie. Op hierdie toer sal u kind geleer word om nie te “demand” nie, maar om ŉ weg te vind om hom of haarself te help.
IS DIT FISIES UITPUTTEND? Vir party mense is asemhaal uitputtend. Ek is 57 jaar oud en gaan alles gemaklik saam met jou doen.
NIE TE VEEL GELD VIR ‘N BINNELANDSE TOER? Kyk wat kry jy: 10 dae vervoer - Vliegtuigkaartjies R600 - “White water rafting” US$120 - 11 dae akkommodasie in tente - Kursus materiaal R200 - Nasionale Parke-toegangsgelde R680 – 11 dae se uitstekende etes en nog vele meer vir minder as ŉ vliegtuigkaartjie na Europa.
IS DIT NIE BUITENGEWOON WARM IN OKTOBER NIE? Net ‘n dwaas sal dit ontken. November is die warmste maand gevolg deur Oktober.
WAT GEBEUR AS EK OM EEN OF ANDER REDE UITVAL? Solank as wat jy aktief deelneem aan die kursus en die doelwitte onderskryf, bly jy deel van die toer. Niemand dop of val uit nie. Dit is glad nie tersprake nie.
IS DIT MOEILIK OM DIE KURSUS TE SLAAG? BJy slaag of dop niks nie.
HOE WORD DIE LEERDERS GEKEUR GEKEUR? Die wat eerste inskryf kry die 16 plekke.